ZIGA ดีดบวก 2% โบรกแนะ “ถือ” มองกำไรไตรมาส 1 โตทะลัก 3 เท่าตัวรับรายได้ “นิวไฮ”
ZIGA ดีดบวก 2% โบรกแนะ “ถือ” มองกำไรไตรมาส 1 โตทะลัก 3 เท่าตัวรับรายได้ “นิวไฮ”
29 มี.ค. 2564

ผู้สื่อข่าวรายงานว่า ราคาหุ้น บริษัท ซิก้า อินโนเวชั่น จำกัด (มหาชน) หรือ ZIGA ณ เวลา 11.27 น. อยู่ที่ระดับ 6.50 บาท บวก 0.10 บาท หรือ 1.56% สูงสุดที่ระดับ 6.55 บาท ต่ำสุดที่ระดับ 6.35 บาท ด้วยมูลค่าการซื้อขาย 17.97 ล้านบาท

ด้าน บล.ฟินันเซีย ระบุ แนวโน้มผลประกอบการไตรมาส 1/64 สดใสจากกิจกรรมการก่อสร้างและซ่อมแซมตกแต่ง บ้านและโรงงานในต่างจังหวัดที่ยังหนาแน่น ราคาวัสดุก่อสร้างโดยเฉพาะท่อเหล็ก เคลือบสังกะสีที่ปรับสูงขึ้น และจำนวนวันทำงานที่เพิ่มขึ้นจากไตรมาส 4/63
ดังนั้น คาดกำไรสุทธิของ ZIGA ช่วงไตรมาส 1/64 ที่ 40.1 ล้านบาท +4.7% จากไตรมาสก่อน, +294.2% จากปีก่อน จากรายได้ขาย ที่คาดว่าจะทำ New high ในรอบ 3 ปีที่ 258.2 ล้านบาท หลังขยาย Outlet เพิ่มในช่วง ปลายปีที่ผ่านมาและรุกช่องทางการขาย Online ต่อเนื่อง อัตรากำไรขั้นต้นอาจชะลอ เล็กน้อยจากต้นทุนเหล็กที่เพิ่มขึ้นแต่ยังอยู่ในระดับสูง และยังควบคุมค่าใช้จ่ายอื่นได้ อย่างมีประสิทธิภาพ
ทั้งนี้ กำไรมีแนวโน้มดีกว่าที่เคยคาด จึงปรับประมาณการกำไรปี 2564 ขึ้นเล็กน้อย 4.3% และปรับกำไรปี 2565 ขึ้น 14.3% หลักๆ มาจากปรับอัตรากำไรขั้นต้นขึ้นเป็น 21.9-22.0% จากเดิมที่คาดไว้ 21.0-19.6% จากตลาด Retail ที่ขยายตัวอย่างรวดเร็ว และการออกสินค้าใหม่ที่มีมาร์จิ้นสูง ส่งผลให้กำไรปี 2564 เติบโตสูงกว่าคาดการณ์ เดิมเป็น +36.8% จากปีก่อน และเติบโตต่อเนื่อง +13.7% จากปีก่อน เป็น 161.0 ล้านบาทและ 183.0 ล้านบาท ตามลำดับ
ด้านการลดทุนจดทะเบียนชำระแล้ว 4.4% จาก 520.0 ล้านหุ้น (พาร์ 0.50 บาท) เป็น 497.2 ล้านหุ้น (พาร์ 0.50 บาท) ทำให้ EPS ปี 2564 +39.6% จากปีก่อน
นอกจากนี้ ZIGA เซ็น MOU กับ บจ.แพล้นโทโลยี ซึ่งเป็น 1 ใน 7 เอกชนที่ได้รับอนุญาตจาก อย. นำเข้าเมล็ดกัญชง และเป็นผู้เชี่ยวชาญเทคโนโลยีการเกษตรที่มีบริการครบวงจร โดย ZIGA จะทำหน้าที่ก่อสร้างโรงเรือนเพาะปลูกแบบ Smart farm คาดว่าจะสามารถติดตั้งโรงเรือนครอบคลุมพื้นที่กว่า 1 หมื่นไร่ ใช้เหล็กกัลป์วาไนซ์ของบริษัทซึ่งทำให้ ก่อสร้างได้เร็ว
โดยฝ่ายวิจัยไม่ได้รวมประเด็นนี้ในประมาณการเนื่องจากไม่มีข้อมูลเพียงพอ จึง ปล่อยให้เป็น Upside risk ต่อประมาณการและหากประสบความสำเร็จ เชื่อว่าจะนำไปสู่การต่อยอดธุรกิจรับก่อสร้างโรงเรือนเพื่อการเกษตรและอื่นๆ ต่อไป
พร้อมกันนี้ ฝ่ายวิจัยประมาณการกำไรที่ปรับขึ้นทำให้การเติบโตในระยะ 3 ปีข้างหน้าสูงกว่าเดิมที่คาด +16.6% CAGR เป็น +19.5% CAGR จึงปรับ Target PE ขึ้นเป็น 20 เท่า (PEG 1.0) จากเดิม 15 เท่า ได้ราคาเป้าหมายใหม่ 6.50 บาท หากรวมหุ้นจากการใช้สิทธิ ของ ZIGA-W1 ทั้งหมด ราคาเป้าหมายจะถูก dilute เป็น 4.35 บาท คงคำแนะนำ “ถือ”